钦定古今图书集成/明伦汇编/闺媛典/第161卷 > 欧阳齐妻龚氏
## 钦定古今图书集成/明伦汇编/闺媛典/第161卷 > 欧阳齐妻龚氏

按《崇仁县志》：“龚氏，名菊贞，诸生欧阳齐妻。性端静，知
女则齐性暴戾，稍不如意，辄怒詈不可解。氏偶疾，齐
遽遣还母家。逾年齐再娶，父母强改适，坚辞不从，极
苦，终无怨言。及齐官广西回过龚与妻遇，齐欣然迎
揖，龚答拜不接一语。齐返遣人说还，氏曰：‘既出，无再
还理’。”年八十二终。